CELEX: 32021R0806
Language: da
Date: 2021-03-10 00:00:00
Title: Kommissionens delegerede forordning (EU) 2021/806 af 10. marts 2021 om ændring af Europa-Parlamentets og Rådets forordning (EU) nr. 528/2012 med henblik på at optage carbondioxid (kuldioxid) genereret ved forbrænding af propan og butan eller en blanding heraf som et aktivstof i bilag I hertil (EØS-relevant tekst)

21.5.2021   
               
               
                  DA
               
               
                  Den Europæiske Unions Tidende
               
               
                  L 180/78
               
            
         KOMMISSIONENS DELEGEREDE FORORDNING (EU) 2021/806
         af 10. marts 2021
         om ændring af Europa-Parlamentets og Rådets forordning (EU) nr. 528/2012 med henblik på at optage carbondioxid (kuldioxid) genereret ved forbrænding af propan og butan eller en blanding heraf som et aktivstof i bilag I hertil
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 28, stk. 1, og
         ud fra følgende betragtninger:
         
                     (1)
                  
                  
                     I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter carbondioxid (kuldioxid) genereret ved forbrænding af propan og butan eller en blanding heraf
                  
               
                     (2)
                  
                  
                     Carbondioxid (kuldioxid) genereret ved forbrænding af propan og butan eller en blanding heraf er blevet vurderet til anvendelse i biocidholdige produkter af produkttype 19, afskræknings- og tiltrækningsmidler, jf. bilag V til forordning (EU) nr. 528/2012.
                  
               
                     (3)
                  
                  
                     Frankrig blev udpeget som rapporterende medlemsstat, og landets kompetente vurderingsmyndighed fremsendte vurderingsrapporten sammen med sine konklusioner til Det Europæiske Kemikalieagentur (»agenturet«) den 18. september 2019.
                  
               
                     (4)
                  
                  
                     I overensstemmelse med artikel 7, stk. 2, i delegeret forordning (EU) nr. 1062/2014 vedtog Udvalget for Biocidholdige Produkter agenturets udtalelse den 16. juni 2020 (3) under hensyntagen til den kompetente vurderingsmyndigheds konklusioner.
                  
               
                     (5)
                  
                  
                     I henhold til udtalelsen kan det forventes, at biocidholdige produkter af produkttype 19, der anvender carbondioxid (kuldioxid) genereret ved forbrænding af propan og butan eller en blanding heraf, opfylder kravene i artikel 19, stk. 1, litra b), i forordning (EU) nr. 528/2012. Agenturet konkluderede ligeledes i sin udtalelse, at dette aktivstof ikke giver anledning til betænkelighed og kan optages i bilag I til forordning (EU) nr. 528/2012.
                  
               
                     (6)
                  
                  
                     Under hensyntagen til agenturets udtalelse bør carbondioxid (kuldioxid) genereret ved forbrænding af propan og butan eller en blanding heraf optages i bilag I til forordning (EU) nr. 528/2012. Da carbondioxid (kuldioxid) genereret ved forbrænding af propan, butan eller en blanding heraf er vurderet på grundlag af et dossier om aktivstoffer, der opfylder kravene i artikel 11, stk. 1, i Europa-Parlamentets og Rådets direktiv 98/8/EF (4), bør carbondioxid (kuldioxid) genereret ved forbrænding af propan, butan eller en blanding heraf optages i kategori 6 i bilag I til forordning (EU) nr. 528/2012, »Stoffer, for hvilke en medlemsstat har valideret et dossier om aktivstoffet i henhold til artikel 7, stk. 3, i nærværende forordning eller har accepteret dette dossier i henhold til artikel 11, stk. 1, i direktiv 98/8/EF«.
                  
               
                     (7)
                  
                  
                     Artikel 89, stk. 3, i forordning (EU) nr. 528/2012 indeholder overgangsforanstaltninger for tilfælde, hvor et eksisterende aktivstof, der er omfattet af arbejdsprogrammet for systematisk undersøgelse af eksisterende aktivstoffer, bliver godkendt i overensstemmelse med nævnte forordning. For så vidt angår carbondioxid (kuldioxid) genereret ved forbrænding af propan, butan eller en blanding heraf til produkttype 19 bør godkendelsesdatoen med henblik på artikel 89, stk. 3, i nævnte forordning, fastsættes til den 1. juli 2022 for at give tilstrækkelig tid til at indgive ansøgninger om godkendelse i overensstemmelse med forordningens artikel 89, stk. 3, andet afsnit —
                  
               VEDTAGET DENNE FORORDNING:
         
            Artikel 1
            Bilag I til forordning (EU) nr. 528/2012 ændres som angivet i bilaget til nærværende forordning.
         
         
            Artikel 2
            Med henblik på artikel 89, stk. 3, i forordning (EU) nr. 528/2012 er datoen for godkendelse af carbondioxid (kuldioxid) genereret ved forbrænding af propan, butan eller en blanding heraf til produkttype 19 den 1. juli 2022.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. marts 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 167 af 27.6.2012, s. 1.
         
            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).
         
            (3)  Udvalget for Biocidholdige Produkter, Opinion on the application for approval of the active substance: Carbondioxid (kuldioxid) genereret ved forbrænding af propan og butan eller en blanding heraf, produkttype: 19, ECHA/BPC/249/2020, vedtaget den 16. juni 2020.
         
            (4)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).
      
      
         
            BILAG
            I bilag I til forordning (EU) nr. 528/2012, i kategori 6 i listen over aktivstoffer, som omhandlet i artikel 25, litra a), tilføjes følgende:
            
                        EF-nr.
                     
                     
                        Navn/gruppe
                     
                     
                        Restriktion
                     
                     
                        Bemærkning
                     
                  
                        »204-696-9
                     
                     
                        Carbondioxid (kuldioxid) genereret ved forbrænding af propan og butan eller en blanding heraf  (*1)
                        
                     
                     
                         
                     
                     
                        CAS-nr.: 124-38-9
                     
                  
               (*1)  Datoen for godkendelse af carbondioxid (kuldioxid) genereret ved forbrænding af propan og butan eller en blanding heraf for produkttype 19 i henhold til artikel 89, stk. 3, er den 1. juli 2022.«.